Huascarán nasjonalpark

**Huascarán nasjonalpark**  (spansk: Parque Nacional Huascarán) omfatter et område av Andesfjellene som ligger over 4&nbsp;000 meters høyde i det nordlige Peru. Parken omfatter mesteparten av fjellkjeden kjent som Cordillera Blanca (verdens høyeste tropiske fjellkjede) som er en del av de sentrale Andesfjellene, i regionen Ancash. Her ligger Perus høyeste - og Sør-Amerikas fjerde høyeste fjell: Nevado Huascarán på 6&nbsp;768 moh. Det er 712 isbreer og 434 vann her.

Parken tiltrekker seg mange besøkende, blant annet fotturister og fjellklatrere. Utgangspunkt for besøk er som regel byen Huaraz. Parken dekker et område på  og forvaltes av det peruanske nettverket av beskyttede naturvernområder, eller SERNANP (Servicio Nacional de Áreas Naturales Protegidas). Parken er omtrent 150 kilometer lang fra nord til sør og har en gjennomsnittlig bredde på omtrent 25 kilometer. Elvene i parken renner ned den vestlige skråningen av Cordillera Blanca og renner ut i Stillehavet via Santa-elven, og de østlige skråningene renner ut i Marañón elven og til slutt ut i Amazonas elven og Atlanterhavet.

Parken har et unikt biologisk mangfold med plantearter, totalt 901 arter er lokalisert. En av dem er en av verdens sjeldneste planter, "Andesdronningen", *Puya raimondii*. Den kan bli opptil 10 meter høy og 100 år gammel. Den blomstrer kun en gang i løpet av sin levealder, vanligvis når den er mellom 60 og 100 års alder, og har en gigantisk blomsterstand med opptil 8 000 blomster. Mange forskjellige trær finnes også, som av slektene *[[Polylepis]]* og *[[Sommerfuglbuskslekta|Buddleja]].* Det er 25 forskjellige arter dyr som brillebjørn, vikunja, taruca og peruansk fjellviscacha, og 201 arter fugler som kondorer og karakaraer.

Klimaet i parken har to veldefinerte årstider, en regntid fra desember til mars og en tørrsesong fra april til november. I regntiden er det hyppige tordenvær, og markene og fjellsidene er dekket av mange nyanser av grønt. Den tørre årstiden bringer imidlertid solskinn nesten hver dag og skyfrie, men kalde netter. Dagtemperaturene i regntiden kan variere fra maksimalt 20 °C til minimum 5 °C, mens i den tørre årstiden kan maks være 24 °C og min -15 °C.

Huascarán nasjonalpark ble opprettet i 1975, og har siden 1985 vært oppført på UNESCOs verdensarvliste på grunn av sin enestående naturlige skjønnhet og geologiske betydning, samt sitt rike biologiske mangfold.
Fil:Nevado Huascarán3.jpg|Nevado Huascarán
Fil:Laguna Rocotuyoc, quebrada Paccharuri 02.jpg|Rocotuyoc
Fil:Three summits of Huandoy ^ Peru - panoramio.jpg|Huandoy
Fil:Alpamayo 12.jpg|Alpamayo
Fil:Alpamayo.jpg|Alpamayo
Fil:Laguna Taullicocha desde el paso de Punta Unión.jpg|Taullicocha
Fil:Chacraraju seen from Yanapaccha summit ridge (6021383434).jpg|Chacraraju
Fil:Chopicalqui2013.jpg|Chopicalqui
Fil:Cara norte del nevado Quitaraju Rec.png|Quitaraju
Fil:Nevado Ocshapalca desde la laguna de Llaca.jpg|Ocshapalca
Fil:Pastoruri Glacier.jpg|Pastoruri isbreen
Fil:Laguna Paron 4.png|Paron
Fil:Chullpas en la quebrada Honda, cerca a la catarata Paccharuri 08.jpg|Chullpas, sylinderformede gravtårn fra før-inkakulturer
Fil:Andean woman with alpaca.jpg|Kvinne med alpakkaer
Fil:Pintura rupestre de Quilcayhuanca en cuadro detalle.jpg|Bergkunst
Fil:Riesenbromelie carpa-Tal 2016 01.jpg|"Andesdronningen" (*[[Puya raimondii]]*) vokser i parken
Fil:Puya raimondii 5.jpg|*Puya raimondii* blomstring
Fil:Puya raimondii 4.jpg|*Puya raimondii* blomst
Fil:Eryngium humile hallado en la quebrada Aquilpo.jpg|*[[Eryngium]] humile*
Fil:Flor de Alonsoa linearis 2.jpg|*[[Alonsoa linearis]]*
Fil:Rima rima (Ranunculus weberbaueri) cerca de la Punta Unión 09.jpg|*[[Ranunculus weberbaueri]]*
Fil:Bomarea dulcis en la quebrada Aquilpo.jpg|*[[Bomarea dulcis]]*
Fil:Oroya borchersii en la quebrada Uquian 03.jpg|*[[Oroya borchersii]]*
Fil:Corqush (Vallea stipularis) in Santa Cruz ravine, Cordillera Blanca, flowers 2.jpg|*[[Vallea stipularis]]*
Fil:Caracara andino (Phalcoboenus megalopterus) volando cerca de Punta Unión, Cordillera Blanca 01.jpg|Fjellkarakara (*Phalcoboenus megalopterus*) i Cordillera Blanca
Fil:Detalle de araña en nido en la quebrada Aquilpo (cropped).jpg|*Anqasha picta*, en peruansk tarantell som lever fra 3000 til 4800 moh
Fil:Lagidium peruanum in Santa Cruz ravine, Cordillera Blanca.jpg|Peruansk fjellviscacha (*Lagidium peruanum*) i Cordillera Blanca


## Se også
* Liste over nasjonalparker i Peru

## Referanser


## Kilder
* Peru travel: Huascarán National Park Besøkt 1. november 2019

## Eksterne lenker
* Servicio Nacional de Áreas Naturales Protegias por el Estado (SERNANP): Parque Nacional Huascarán (offisielt nettsted)  Besøkt 1. november 2019